****

**Godišnje izvješće o provedbi provedbenog programa za 2024. godinu**

**1. 1. 2024. – 31. 12. 2024.**

Međimurska županija

SADRŽAJ

[**1.** **PREGLED STANJA U UPRAVNOM PODRUČJU** 3](#_Toc190849014)

[**2.** **IZVJEŠĆE O NAPRETKU U PROVEDBI MJERA** 4](#_Toc190849015)

[**3.** **DOPRINOS OSTVARENJU CILJEVA JAVNIH POLITIKA** 9](#_Toc190849016)

1. **PREGLED STANJA U UPRAVNOM PODRUČJU**

Provedbeni program Međimurske županije za razdoblje do 2025. godine je temeljni kratkoročni strateški akt kojim će se osigurati provedba posebnih ciljeva utvrđenih u Planu razvoja Međimurske županije za razdoblje do 2027. godine, kao i poveznica mjera s odgovarajućim stavkama u proračunu Međimurske županije. Izrađen je u svrhu planiranja, organizacije, provedbe i kontrole sveukupnog razvoja Međimurske županije te ima funkciju vodiča u procesu razvoja lokalne zajednice. Iako je temeljna premisa svake aktivnosti Međimurske županije zadovoljavanje potreba građana, ovaj dokument je i polazna osnova za prijavu na različite nacionalne i europske natječaje. Sveukupnost općeg razvoja povećava mogućnosti za gospodarski razvoj Međimurske županije u čemu se oslanjamo i na prilike koje pruža Republika Hrvatska kao i Europska Unija.

U 2024. godini otvoreni su natječaji iz nove financijske perspektive te su u provedbi projekti financirani sredstvima Nacionalnog plana za oporavak i otpornost 2021. – 2026. (NPOO), a za koje je dio projektne dokumentacije pripreman u sklopu Razvojnog sporazuma Sjeverne Hrvatske.

U ovome Izvješću iskazane su ostvarene vrijednosti indikatora rezultata koji se odnose na ključne točke ostvarenja prioriteta djelovanja iz Provedbenog programa za razdoblje 1. siječnja 2024. godine do 31. prosinca 2024. godine.

1. **IZVJEŠĆE O NAPRETKU U PROVEDBI MJERA**

Izvješće prikazuje napredak u provedbi mjera koje su započele sa realizacijom u 2024. godini. U navedenom razdoblju realizirane su aktivnosti iz 30 mjera od planirane 31 mjere jer su neke aktivnosti završene tijekom 2022. ili 2023. godine Ukupna vrijednost aktivnosti prikazanih u Izvješću je 29.803.110,92 EUR. Ukupna vrijednost aktivnosti odnosi se na financijska sredstva utrošena za cijelu mjeru, ne na pojedini pokazatelj rezultata.

**Mjera 1, posebni cilj 1: Konkurentno i inovativno gospodarstvo**

Tijekom 2024. godine Međimurska županija za provedbu *mjere 1.1.1. Jačanje usluga potpore poduzetništvu* dodijelila je 14 potpora male vrijednosti za poticanje poduzetništva te 100 potpora za financijske potpore i instrumente. Iznos utrošenih sredstava na ove aktivnosti iznosio je 160.113,81 EUR.

**Mjera 2, posebni cilj 1.1.: Konkurentno i inovativno gospodarstvo**

*Mjera 1.1.2. Poticanje primjene novih tehnologija i inovacija u javnom, gospodarskom i znanstvenom sektoru* odnosila se je na aktivnosti razvoja i pružanje potpore poduzetničkim institucijama i pružanje potpora MSP-ima te je za ovu mjeru izdvojeno 59.962,87 EUR i to za 58 inkubiranih poduzeća i 6 projekta energetske obnove.

**Mjera 3, posebni cilj 1.1.: Konkurentno i inovativno gospodarstvo**

Za aktivnosti jačanja malog i srednjeg poduzetništva u sklopu *mjere 1.1.3. Promicanje kružnog i održivog gospodarstva* izdvojeno je 3.305,89 EUR.

**Mjera 4, posebni cilj 1.1.: Konkurentno i inovativno gospodarstvo**

Za aktivnosti jačanja poduzetničke infrastrukture u sklopu *mjere 1.1.5. Proaktivno pristupanje privlačenju ulaganja i razvoju gospodarskih zona* izdvojeno je 516.787,60 EUR.

**Mjera 5, posebni cilj 1.1.: Konkurentno i inovativno gospodarstvo**

U sklopu *mjere 1.1.6. Promocija međimurskog gospodarstva na domaćim i stranim tržištima* održano je 8 sajmova u svrhu privlačenja izravnih domaćih i stranih ulaganja za koje je izdvojeno 8.514,00 EUR.

**Mjera 6, posebni cilj 1. 2. Suvremeno i otporno biogospodarstvo**

U sklopu *mjere 1.2.1. Jačanje konkurentnosti i dodane vrijednosti poljopr.-prehr. sektora ulaganjem u znanje i inovacije* dodijeljeno je 256 potpora malih vrijednosti za poljoprivrednike u iznosu od 560.381,12EUR.

**Mjera 7, posebni cilj 1. 2. Suvremeno i otporno biogospodarstvo**

Za provedbu projekta integracije sustava za navodnjavanje u sklopu *mjere 1.2.2. Dobro upravljanje tlom, vodama i bioraznolikošću* utrošeno je 24.613,51 EUR.

**Mjera 8, posebni cilj 1. 3. Održiv, inovativan i otporan turizam**

U sklopu *mjere 1.3.1. Unapređenje postojećih i razvoj novih turističkih proizvoda i usluga brinući o kulturi, zaštiti prirode i kvaliteti života stanovništva* izdvojeno 757.230,34 EUR i to za dodjelu 19 bespovratnih potpora u turizmu.

**Mjera 9, posebni cilj 1. 3. Održiv, inovativan i otporan turizam**

U sklopu *mjere 1.3.2. Jačanje kapaciteta, konkurentnosti, suradnje i kvalitete pružatelja usluga u turizmu* broj smještajnih objekata u primjeni standarda kvalitete *Cyclist Welcome Quality* iznosio je 22, a broj ruta u primjeni iste kvalitete iznosio je 21.

**Mjera 10, posebni cilj 1. 4. Kvalitetno i suvremeno obrazovanje**

Za ostvarenje *mjere 1.4.2. Osiguranje odgovarajućih ljudskih i materijalnih kapaciteta za predškolske i školske ustanove* izdvojeno je 9.825.361,31 EUR za osiguravanje jednosmjenske nastave u 13 osnovnih škola i dogradnju 1330 m2 školske sportske dvorane u naselju Sveta Marija.

**Mjera 11, posebni cilj 1. 4. Kvalitetno i suvremeno obrazovanje**

Za provedbu *mjere 1.4.3. Povećanje fleksibilnosti obrazovanja* izdvojeno je 207.770,33 EUR u svrhu održavanja 40 natjecanja županijske razine na kojima je sudjelovalo 1609 učenika.

**Mjera 12, posebni cilj 1. 4. Kvalitetno i suvremeno obrazovanje**

Dodijeljena su sredstva u iznosu 3.048,85 EUR za provedbu *mjere 1.4.4. Promicanje vrijednosti znanja (obrazovanja i usavršavanja) u zanimanjima koja nedostaju* što se odnosi na 1874 jednokratnih potpora redovitim studentima.

**Mjera 13, posebni cilj 1. 4. Kvalitetno i suvremeno obrazovanje**

U sklopu *mjere 1.4.5. Popularizacija znanosti, tehnologije, medijske pismenosti (usmjereno općoj populaciji)* provedeno je 10 događanja za promociju EU za koje je izdvojen iznos od 65.238,52 EUR.

**Mjera 14, posebni cilj 2.5. Učinkovita i dostupna zdravstvena i socijalna skrb**

Za provedbu *mjere 2.5.1 Promicanje zdravih stilova života od najranije dobi* utrošeno je 34.562,33 EUR, održano je 17 promotivnih događanja za prevenciju bolesti te je sufinancirano 186 zahtjeva za pratnju djece na liječenje.

**Mjera 15, posebni cilj 2.5. Učinkovita i dostupna zdravstvena i socijalna skrb**

Za provedbu *mjere 2.5.2. Modernizacija zdravstvene infrastrukture i unapređenje kvalitete zdravstvene zaštite i skrbi* utrošeno je 1.544.430,35 EUR i to za sufinanciranje 33 tima hitne službe, 11.039 intervencija hitne službe i 1 tima palijativne skrbi.

**Mjera 16, posebni cilj 2.5. Učinkovita i dostupna zdravstvena i socijalna skrb**

Za provedbu *mjere 2.5.3. Unapređenje kvalitete socijalnih usluga* sufinancirala se usluga korištenja Sigurne kuće za 38 osoba te usluga Dnevnog boravka za 15 osoba. Za provedbu mjere utrošeno je 1.537.822,59 EUR.

**Mjera 17, posebni cilj 2.6. Bogat i uključiv društveni život**

Za provedbu *mjere 2.6.1. Poboljšanje dostupnosti i vidljivosti sportsko-rekreativnih sadržaja* izdvojeno je 769.690,40 EUR i to za 82 potpore sportskim udrugama i 21 novčanu nagradu za ostvarene sportske rezultate.

**Mjera 18, posebni cilj 2.6. Bogat i uključiv društveni život**

Za aktivnosti za provedbu *mjere 2.6.2. Razvoj sportske infrastrukture* izdvojena su sredstva u iznosu od 1.600.00,00 EUR.

**Mjera 19, posebni cilj 2.6. Bogat i uključiv društveni život**

Za provedbu *mjere 2.6.3. Promicanje kulturnih i kreativnih industrija s naglaskom na uključivanje mladih* izdvojeno je 152.239,98 EUR. Sufinancirana je kulturna manifestacija Međimurska popevka i rad 65 članova Zajednice hrvatsko kulturno-umjetničkih udruga Međimurske županije.

**Mjera 20, posebni cilj 2.6. Bogat i uključiv društveni život**

Za provedbu *mjere 2.6.4. Zaštita, očuvanje, valorizacija i revitalizacija kulturne i povijesne baštine* za aktivnosti vezane za razvoj kulture i ulaganja u zaštitu kulturne baštine te očuvanje i promociju kult. i povijesnih vrijednosti i sl. izdvojeno je 834.439,60 EUR te je dodijeljeno 35 potpora za javne potrebe u kulturi. Broj posjetitelja Muzeja Međimurja Čakovec u 2024. iznosio je 28.196.

**Mjera 21, posebni cilj 2.6. Bogat i uključiv društveni život**

Za *mjeru 2.6.5 Uključivanje ranjivih skupina u društveni život* za financiranje programa i projekata za ranjive skupine izdvojeno je 601.986,21 EUR, od toga za 2 sjednice Savjeta mladih te je dodijeljeno 61.105 potpora osobama u riziku od siromaštva (umirovljenici). Pokazatelj „Broj potpora umirovljenicima“ se promijenio jer je početno bilo planirano prema dodjeli uskrsnica što je od 2023. godine ukinuto i zamijenjeno ulaznicama na bazene i kartama za vožnju javnim prijevozom.

**Mjera 22, posebni cilj 2.7. Unaprijeđen sustav upravljanja rizicima**

Izdvojeno je 227.707,27 EUR za *mjeru 2.7.1. Učinkovita civilna zaštita* i to za: rekonstrukciju Regionalnog centra HGSS-a, za sufinanciranje rada 88 vatrogasnih društva i javnih vatrogasnih postrojbi te je osposobljeno 1145 pripadnika DVD-a.

**Mjera 23, posebni cilj 2.8. Dobro upravljanje u javnom sektoru**

Za *mjeru 2.8.1. Povećanje učinkovitosti javne uprave* izdvojeno je 7.591.289,24 EUR za aktivnosti vezane uz redovnu djelatnost izvršnog tijela, predstavničkih tijela i upravnih tijela samoupravne jedinice, te je u sklopu ove mjere održano 6 sjednica skupštine Međimurske županije, 3 sjednice Hrvatske zajednice županija i pripremljena su 2 izvještaja o provedbi akata strateškog planiranja.

**Mjera 24, posebni cilj 2.8. Dobro upravljanje u javnom sektoru**

*Mjera 2.8.2 Upravljanje regionalnim razvojem u skladu sa strateškim usmjerenjem Međimurske županije* odnosi se na redovnu djelatnost regionalnoga koordinatora JU REDEA te pripremu projekata za sufinanciranje sredstvima ESI fondova. U 2024. za mjeru je izdvojeno 530.891,00 EUR te je provedeno 8 projekta dok je za korisnike pripremljeno 59 projekta.

**Mjera 25, posebni cilj 3.9. Održivo korištenje prirode i okoliša**

M*jera 3.9.1. Participativno i prilagodljivo upravljanje prirodom i okolišem* odnosi se na redovnu djelatnost JU za zaštitu prirode Međimurska priroda te aktivnosti očuvanja i unaprjeđenja kvalitete prirode. Za mjeru je u 2024. izdvojeno 651.439,26 EUR te je broj posjetitelja na zaštićenim područjima ekološke mreže iznosio 81.000. Planovi upravljanja zaštićenim područjima Međimurske županije su usvojeni tijekom 2022. i 2023. godine. Izrađena su 3 plana upravljanja.

**Mjera 26, posebni cilj 3.9. Održivo korištenje prirode i okoliša**

Za aktivnosti vezane za zaštitu prirode i okoliša u sklopu *mjere 3.9.2. Promicanje važnosti zaštite prirode i okoliša* izdvojeno je 1.404.103,04 EUR.

**Mjera 27, posebni cilj 3.10. Energetska učinkovitost i korištenje OIE**

*Mjera 3.10.1. Povećanje energetske učinkovitosti* odnosila se na projekte energetske obnove objekata iz područja zdravstva za koje je izdvojeno 128.695,50 EUR.

**Mjera 28, posebni cilj 3.11. Razvijena komunalna infrastruktura**

Za aktivnosti vezane uz unaprjeđenje sustava održivog gospodarenja otpadom u sklopu *mjere 3.11.1. Povećanje učinkovitosti sustava gospodarenja otpadom* ističe se da je količina prikupljenog biotpada iznosila za cijelu županiju 9000 t.

**Mjera 29, posebni cilj 3.12. Suvremena prometna infrastruktura**

Za unapređenje sigurnosti prometa u sklopu *mjere 3.12.1. Unapređenje prometne infrastrukture* izdvojeno je 9.063,90 EUR te su održane 2 sjednice Savjeta za sigurnost prometa Međimurske županije.

**Mjera 30, posebni cilj 3.12. Suvremena prometna infrastruktura**

U sklopu *mjere 3.12.2. Razvoj integriranog sustava javnog prijevoza* nisu provođene aktivnosti u 2024. godini te se od ove aktivnosti odustaje.

**Mjera 31, posebni cilj 3.13. Kvalitetna urbani i ruralni prostor**

Za *mjeru 3.13.1. Razvoj pametnih i održivih sela i gradova* izdvojeno je 10.000,00 EUR.

1. **DOPRINOS OSTVARENJU CILJEVA JAVNIH POLITIKA**

U pregledu stanja u upravnom području te u izvješću o napretku i provedbi mjera za razdoblje od 1. siječnja do 31. prosinca 2024. godine vidljivo je da Međimurska županija izravno doprinosi provedbi hijerarhijski višim strateškim aktima poput Plana razvoja Međimurske županije do 2027. godine kao i Nacionalnoj razvojnoj strategiji Republike Hrvatske za razdoblje do 2030. godine. Također, provedba provedbenog programa usklađena je s ciljevima nove regionalne i kohezijske politike Europske unije za razdoblje 2021. - 2027.

Provedba planiranih mjera doprinosi ostvarivanju gospodarskih, socijalnih i demografskih ciljeva te mjera zbrinjavanja i jačanja administrativnih kapaciteta i učinkovit i održiv razvoj Međimurske županije.

Prioriteti javne politike Međimurske županije prema Planu razvoja Međimurske županije za razdoblje do 2027. godine su održivi razvoj, zdravo, uključivo i otporno društvo te zeleno i digitalno Međimurje.

Tijekom 2024. ostvareni su sljedeći značajni rezultati po posebnim ciljevima tj. u provedbi su projekti kojima su osigurana sredstva na natječaju MRRFEU za izradu projektne dokumentacije za sljedeće strateške projekte:

* PC 1.1 Konkurentno i inovativno gospodarstvo
	+ *Strateški projekt: Proširenje i unapređenje Centra znanja Čakovec*
* PC 1.4 Kvalitetno i suvremeno obrazovanje
	+ *Strateški projekt: Izgradnja osnovne škole Nedelišće*
* PC 2.5 Učinkovita i dostupna zdravstvena i socijalna skrb
	+ *Strateški projekt: Proširenje infrastrukture i usluga Županijske bolnice Čakovec*
* PC 3.13 Kvalitetan urbani i ruralni prostor
	+ *Strateški projekt: Zelena oaza Čakovec*

Sve mjere su u funkciji gospodarskog razvoja i demografske revitalizacije te će doprinijeti razvoju Međimurske županije i povećanju kvalitete života i dizanju standarda na području

***Prilog: Tablični predložak za izradu polugodišnjeg i godišnjeg izvješća o provedbi PP JLP(R)S***